पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की टेस्टिंग और वैक्सीनेशन बढ़ाने के लिए जिलाधिकारी नवदीप शुक्ला ने अफसरों को आवश्यक दिशा निर्देश दिए हैं। दरअसल सोमवार को समाहरणालय सभाकक्ष में जिलाधिकारी ने जिला के आम नागरिकों को वैश्विक महामारी कोविड-19 के संक्रमण से सुरक्षित रखने के उद्देश्य से गठित कोविड कोषांगों के सभी नोडल पदाधिकारियों के साथ समीक्षा बैठक की एवं आवश्यक निर्देश दिया गया।बैठक में टेस्टिंग वैक्सीनेशन को बढ़ाने हेतु निर्देश दिया गया।
प्रत्येक परिवार को छह-छह मास्क शीघ्र उपलब्ध कराने हेतु जिला पंचायती राज पदाधिकारी को निर्देश को दिया गया। बता दें कि 15वें वित्त आयोग के तहत सभी पंचायतों में प्रत्येक परिवार को छह छह मास्क उपलब्ध कराया जाना है।इस काम को शीघ्रता के साथ पूरा करने का निर्देश जिलाधिकारी ने दिया है। भभुआ और मोहनिया अनुमंडल के एसडीओ को कोरोना संक्रमण को देखते हुए गृह विभाग से जारी किए गएआदेश का अनुपालन सुनिश्चित कराने हेतु निर्देशित किया गया। डीएम ने स्पष्ट किया कि किसी भी स्थिति में नियमों का उल्लंघन करते पाए जाने पर आवश्यक कार्रवाई भी सुनिश्चित की जाए। बैठक में उप विकास आयुक्त अपर समाहर्ता, जिला प्रतिरक्षण पदाधिकारी सहित अन्य लोग उपस्थित थे।
नए आदेश का पालन करने की अपील
गृह विभाग की ओर से जारी किए गए नए दिशा निर्देश का पालन करने के लिए जिले वासियों से अपील की गई है। इस बारे में जिलाधिकारी नवदीप शुक्ला ने आम लोगों और व्यवसायियों से अपील किया है कि सरकार की ओर से जारी किए गए दिशा-निर्देशों का अक्षरस पालन किया जाए। कोरोना के बढ़ते संक्रमण को लेकर मास्क और सोशल डिस्टेंसिंग की अनिवार्यता को सभी जगहों पर सख्ती के साथ पालन कराने हेतु निर्देशित किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn